На основу члана 6. став 3. Уредбе о финансијској подршци дуалном образовању („Сл. гласник РС", бр. 120/2023“), Конкурсa за доделу средстава за подршку школама за упис ученика на образовне профиле који се реализују у дуалном образовању, на којима се ученици школују за дефицитарна занимања, у школској 2025/2026. години (у даљем тексту: Конкурс) и Листе пријављених школа и уписаних ученика

стране:

1. Канцеларија за дуално образовање и Национални оквир квалификација, са седиштем у Београду, ул. Немањина 22 – 26, МБ: 18821095, ПИБ: 113411472, чији је законски заступник проф. др Габријела Грујић, в. д. директора (у даљем тексту: Канцеларија),

2.

(Назив школе, адреса, МБ), коју заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Школа),

и

3. Ученик,

 (име и презиме ученика, улица и место становања)

ЈМБГ ученика: , образовни профил:  , кога заступа родитељ/други законски заступник ученика, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (име и презиме родитеља/другог законског заступника ученика), ЈБМГ родитеља/другог законског заступника ученика (у даљем тексту: Законски заступник ученика).

закључују дана \_\_.\_\_.\_\_\_\_. године:

**УГОВОР О ДОДЕЛИ СРЕДСТАВА**

**Члан 1.**

**Предмет уговора**

Овим уговором уређују се права, обавезе и одговорности Страна у погледу доделе средстава, рокови за реализацију уговора и друга питања од значаја за спровођење овог уговора.

**Члан 2.**

**Обавезе Канцеларије**

Обавеза Канцеларије је да исплаћује Ученику средства финансијске подршке у износу од 5.000,00 динара месечно за највише 9 месеци у току школске 2025/2026. године.

Канцеларија прати реализацију уговора кроз контролу периодичних и завршног извештаја.

**Члан 3.**

**Обавезе школе**

Обавеза Школе је да Канцеларији омогући праћење трошења додељених средстава:

1. достављањем периодичних извештаја о присутности ученика на учењу кроз рад, најкасније до 5. у месецу за претходни месец.

Периодични извештај садржи име и презиме ученика, потпис координатора учења кроз рад и инструктора код послодавца, као и податак о томе да ли је евентуално одсуство ученика оправдано.

1. достављањем завршних извештаја који садрже збирне податке из периодичних извештаја и евентуалне напомене које су неопходне за реализацију уговора.
2. обавештавањем Канцеларије о закључењу уговора о учењу кроз рад између Ученика и послодавца.

На захтев Канцеларије, Школа доставља допуну и додатно објашњење навода изнетих у извештају у року од осам дана од пријема захтева за доставу допуне документације.

У школској години када ученик уписан на дуални модел образовања нема учење кроз рад према плану и програму наставе и учења, периодични извештај садржи податак о томе да ли је у посматраном периоду ученик похађао наставу и потпис директора школе.

**Члан 4.**

**Обавезе ученика**

Ученик је у обавези да редовно похађа часове учења кроз рад, поштује радну дисциплину код послодавца и редовно извршава школске обавезе.

Ученик губи право на накнаду за одређени месец, ако је неоправдано изостао више од 5% месечног фонда часова учења кроз рад. Ученик губи право на накнаду до краја школске године, ако је неоправдано изостао више од 10% фонда часова за претходни период учења кроз рад.

Ученик који има недовољну оцену на полугодишту губи право на накнаду за све месеце до месеца у којем је исправио оцену.

Право на накнаду ученик губи и у случају раскида уговора о учењу кроз рад, осим ако је тај уговор споразумно раскинут због закључивања уговора о учењу кроз рад са другим послодавцем за дефицитарно занимање утврђено Конкурсом.

**Члан 5.**

**Средства и начин исплате**

Средства која се одобре за финансијску подршку дуалном образовању јесу наменска средства и могу да се користе искључиво за намену утврђену Конкурсом и у складу са уговором који се закључује између Канцеларије, Школе и Законског заступника ученика.

Финансијска подршка школама у складу са Конкурсом, реализоваће се исплатом средстава на рачун свих ученика уписаних у први разред на образовне профиле обухваћене Конкурсом, у износу од 5.000 динара месечно за највише 9 месеци у току школске 2025/2026. године, а у складу са Уредбом о финансијској подршци дуалном образовању и за ту намену опредељеним средствима Законом о буџету Републике Србије.

Средства за реализацију овог уговора обезбеђена су Законом о буџету за 2025. годину и планирана Финансијским планом Канцеларије. Плаћања доспелих обавеза насталих у 2025. години вршиће се до висине одобрених апропријација за ту намену. Реализација овог уговора који се односи на 2026. годину, зависиће од средстава обезбеђених законом којим се уређује буџет за 2026. годину. Уколико закон којим се уређује буџет Републике Србије за 2026. годину не предвиди средства у висини потребној за реализацију овог уговора, исти престаје да важи, без накнаде штете због немогућности преузимања плаћања обавеза од стране Канцеларије.

Канцеларија ће вршити исплату средстава на текуће рачуне ученицима посредством Банке Поштанска штедионица.

**Члан 6.**

**Обрада података о личности**

Законски заступник ученика сагласан је и пристаје да Канцеларија, прикупљене податке који су потребни искључиво за реализацију овог уговора, обрађује у смислу одредби Закона о заштити података о личности и да по потреби прикупља и друге податке у вези са Конкурсом. Законски заступник ученика упознат је са сврхом прикупљања и даљом обрадом података, начином коришћења података, могућношћу да се пристанак на обраду опозове, као и правним последицама у случају опозива, сходно одредбама Закона о заштити података о личности.

**Члан 7.**

**Усклађеност са важећим законима и прописима**

На сва питања која нису непосредно регулисана овим уговором, примењује се Закон о облигационим односима.

**Члан 8.**

**Измене уговора**

Стране су сагласне да споразумно, посебним анексима, мењају или допуњују одредбе овог уговора, ако се за тим укаже потреба или промене околности.

**Члан 9.**

**Престанак уговора**

Уговор престаје:

1. у случају да ученик не закључи са Послодавцем уговор о учењу кроз рад;
2. у случају раскида Уговора о учењу кроз рад, а ученик не закључи нови уговор код другог послодавца у складу са чланом 7. став 5. Уредбе о финансијској подршци дуалном образовању;
3. завршетком школске 2025/2026. године.

**Члан 10.**

**Решавање спорова**

Уговорне стране су сагласне да све евентуалне спорове настале поводом реализације обавеза утврђених овим уговором решавају споразумно, а уколико у томе не успеју, за решење спора из овог уговора, надлежан је суд у Београду.

**Члан 11.**

**Остале одредбе**

Овај уговор је сачињен у 4 (четири) истоветна примерка, од којих 2 (два) примерка задржава Канцеларија, 1 (један) примерак задржава Школа и 1 (један) примерак задржава Законски заступник ученика.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ––––––––––––––––––––––––**

**Канцеларија за дуално образовање Школа**

**и Национални оквир квалификација**

В. Д. ДИРЕКТОРА

проф. др Габријела Грујић

**––––––––––––––––––––––––––––––––––**

**Законски заступник ученика**